от посочената дата.
 (23)
 Настоящият регламент следва да продължава да се прилага за период от най-малко седем години, като се има предвид опитът на Съюза в борбата срещу африканската чума по свинете и настоящата епидемиологична обстановка във връзка с тази болест в засегнатите държави членки. Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 ГЛАВА I
 ПРЕДМЕТ, ПРИЛОЖНО ПОЛЕ И ОПРЕДЕЛЕНИЯ
 Член 1
 Предмет и приложно поле
 1. С настоящия регламент се установяват правила относно:
 а)
 специалните мерки за контрол на болестта във връзка с африканската чума по свинете, които трябва да се прилагат за ограничен период от държавите членки (15) с ограничителни зони I, II или III, изброени в приложение I (засегнатите държави членки).
 Тези специални мерки за контрол на болестта се прилагат за отглеждани и диви свине и за продукти, получени от свине, в допълнение към мерките, приложими в защитните, надзорните, допълнителните ограничителни и инфектираните зони, определени от компетентния орган на засегнатата държава членка в съответствие с член 21, параграф 1 и член 63 от Делегиран регламент (ЕС) 2020/687.
 б)
 специалните мерки за контрол на болестта във връзка с африканската чума по свинете, които трябва да се прилагат за ограничен период от всички държави членки.
 2. Настоящият регламент се прилага по отношение на:
 а)
 движенията на пратки от:
 i)
 свине, отглеждани в животновъдни обекти, намиращи се в ограничителни зони I, II и III, извън тези зони;
 ii)
 зародишни продукти, продукти от животински произход и странични животински продукти, получени от отглежданите свине, посочени в буква а), точка i);
 б)
 движенията на:
 i)
 пратки от диви свине във всички държави членки;
 ii)
 пратки и движения за лична употреба от ловци на продукти от животински произход и странични животински продукти, получени от диви свине в ограничителните зони I, II и III, или преработени в животновъдни обекти, разположени в ограничителните зони I, II и III;
 в)
 стопански субекти в областта на храните, които обработват пратките, посочени в букви а) и б);
 г)
 всички държави членки във връзка с повишаването на осведомеността относно африканската чума по свинете.
 3. Правилата, посочени в параграф 1, обхващат следното:
 а)
 в глава II са изложени специални правила за определянето на ограничителни зони I, II и III в случай на огнище на африканска чума по свинете и прилагането на специални мерки за контрол на болестта във всички държави членки;
 б)
 в глава III са изложени специални мерки за контрол на болестта, приложими към пратките от свине, отглеждани в ограничителни зони I, II и III, и продуктите, получени от тях в засегнатите държави членки;
 в)
 в глава IV са изложени специални мерки за ограничаване на риска във връзка с африканската чума по свинете за предприятия за храни в засегнатите държави членки;
 г)
 в глава V са изложени специални мерки за контрол на болестта, приложими към дивите свине в държавите членки;
 д)
 в глава VI е изложена специална информация и задължения за обучение в държавите членки;
 е)
 В глава VII се определят заключителните разпоредби.
 Член 2
 Определения
